Френският контрол над района на Бразавил е утвърден на Берлинската конференция през 1884 година. Градът става столица първо на Френско Конго, а от 1910 година — на Френска Екваториална Африка, федерация, включваща още днешните Габон, Чад и Централноафриканска република. През 1924 година е открита Железопътната линия „Конго-Океан“, която свързва града с океанското пристанище Поант Ноар. Нейното строителство предизвиква смъртта на 17 хиляди африканци и предизвиква бунтове.